L'any 1876, un jove Robert Louis Stevenson i el seu amic Walter Simpson es van embarcar en una expedició pels canals de Bèlgica i del nord de França. El periple, en dues balandres anomenades Cigarette i Arethusa, es va iniciar a Anvers el 25 d'agost i va acabar a Pontoise, als voltants de París, a mitjans de setembre.
En una època en què viatjar per plaer en un mitjà de transport tan incòmode era un fet inusitat, Stevenson i el seu amic decideixen emprendre una travessia que resultarà desastrosa de totes totes, ja des d'un principi: amb freqüència els prendran per venedors ambulants —i fins i tot per espies—, els negaran el pa i l'allotjament i hauran de patir les inclemències del temps. Només l'humor els ajudarà a superar les adversitats.
Amb una prosa directa alhora que divagadora, que el mateix es lliura a la descripció d'un paisatge que a l'anàlisi amb humor dels propis costums a la llum de les tradicions dels vilatans, Stevenson traça el retrat d'un temps i d'un lloc quan viatjar era només a l'abast d'uns pocs i, sense que gairebé ens n'adonem, deixa caure reflexions, idees, apunts que van calant en l'ànim del lector i que després, a final, es revelen com el que són: pàgines plenes de vida i de gran literatura.
FICHA TÉCNICA: navegar_tierra_adentro.pdf
PRIMERAS PÁGINAS adelanto_navegarweb2.pdf